ئەمبیو، ک خوەی شاجوان ناوچەی گوادەلوپە، وت: چمای لەناو خەویگ راسی بویە هەنای تاج نوقرەی کەوی لەدەس خاوەن نازناو وەرین داین لابر وەرگرد.
لە ناو ئاهەنگەگە، ئەمبیو وەرگری لەو ژنەیلە کرد ک تویش کانسەر هاتنە، و هاندەر هەڵوژاردەی تووپان فەرەنسا بوی وەرجە بازیەگەی ئمروو یەکشەممەی وەرانوەر ئەرجەنتین لە کۆتایی مۆندیال قەتەر ٢٠٢٣.
ئاهەنگ هەڵوژاردن شاجوان ئمساڵ، مەرجەیلی لە شایستەداری بەشدارەیل سووکەو کرد، ک جاران مەرج بوی تەمەنیان ناوبەین ١٨ تا ٢٤ ساڵ بوود، و باڵایان لە ١.٧٠ مەتر  نزمتر نەوود، و بایەتە مناڵ نەیاشتوون.
باوجی وەپەی مەرجەیل نوو، هەر خانمیگ فەرەنسی لە تەمەن ١٨ ساڵ ئەوبان تونەێد لە پیشبڕکیەگە بەشداری بکەێد، وەبی هویچ مەرجیگ لە درویژی باڵا یا رەوش خیزانی.
هەمیش، ئەرا یەکەمین جارە، ری دەێد خاڵ لە لەشیان دیار بوود.
